Vulkan

Vulkan on vähese ressursikuluga, mitmel platvormil töötav 3D-graafika- ja arvutusrakendusliides. Vulkani sihtmärgiks on suure jõudlusega, reaalajas töötavad 3D-graafika programmid, näiteks mängud ja muu interaktiivne meedia. Võrreldes OpenGLi, Metali ja Direct3Diga üritab Vulkan pakkuda suuremat jõudlust ja suuremat tasakaalu GPU ja CPU kasutamise vahel. Vulkan kuulutati välja Khronos Groupi poolt 2015. aasta GDC konverentsil. Algselt nimetati Vulkan OpenGLi järgmiseks põlvkonnaks ja talle pandi nimeks "OpenGL next", kuid selle nime kasutamine lõppes pärast Vulkani väljakuulutamist. Vulkan on tuletatud ja ehitatud AMD Mantle'i rakendusliidese baasil, mille AMD annetas Khronosele lootes, et nad suudavad selle baasil luua rakendusliidese, mida saaks kasutada uue standardina, nagu selleks oli olnud OpenGL. Vulkan loodi kavatsustega pakkuda eeliseid võrreldes teiste rakendusliideste ja tema enda eelkäija OpenGL-iga. Vulkan kasutab vähem arvutiressurssi, kuid annab suurema kontrolli GPU üle ja väiksema CPU kasutuse. Vulkani eelised vanema põlvkonna rakendusliideste ees: rakendusliides Vulkan sobib hästi kokku nutiseadmete ja kõrge taseme graafikakaartidega; võrreldes Direct3Dga on Vulkan saadaval paljudel tänapäeva arvutite ja nutiseadmete OS-idel, kuid ei ole ühelegi neist lukustatud. Tänu sellele on Vulkanit võimalik kasutada Androidil, Linuxil, Tizenil ja Windowsitel alates Windows 7-st. Vulkanit on võimalik kasutada ka Apple OS-idel, kuid seda võimalust Khronos Group ise ei paku; vähendab draiverite ressursikasutust ja CPU koormust; parem skaleerimine mitmetuumalistel CPUdel. Vanemad rakendusliidesed olid loodud töötama ühetuumalistel CPUdel ja hiljem uuendatud, et nad saaks ka mitut tuuma korraga kasutada; ühendatud arvutuskernelite ja graafika varjutajate haldamine, tänu millele pole vaja kasutada eraldi arvutamis- ja graafikarakendusliideseid. 2016. aasta SIGGRAPH konverentsil kuulutas Khronos Group, et Vulkan hakkab toetama automaatse multi-GPU omadusi nagu ka Direct3D 12. Multi-GPU toetamine rakendusliideses tähendab, et kadus vajadus SLI ja Crossfire järele, mis nõuavad, et korraga mitme graafikakaardi kasutamisel tuleb kasutada sama graafikakaardi mudelit. Tänu sellele saab rakendusliides jagada töökoormust mitme täiesti erineva graafikakaardi vahel. Näiteks CPU-sse integreeritud GPU-d saaksid aidata palju võimsamaid GPU-sid ja arvuti jõudlust natuke suurendada. Khronos Group alustas uue generatsiooni graafika rakendusliidese loomise projekti kohtumisega Valve'i peakorteris. Avalikult kuulutati projekt välja 2014. aasta SIGGRAPH-i konverentsil. Vulkani kaubamärk registreeriti 19. veebruaril 2015 ja kuulutati välja sama aasta GDC konverentsil. 2015. aasta alguses arendas LunarG Linuxi draiveri Inteli jaoks, millega loodi Vulkani ühilduvus HD 4000 sarja integreeritud graafikakaartidega vaatamata sellele, et avaliku lähtekoodiga Mesa draiverid ei ühildunud siis veel täielikult OpenGL 4.0-ga. 10. augustil teatas Google, et kõik tulevased Androidi versioonid toetavad Vulkanit. Android 7.x Nougat sai selle toetuse 22. augustil 2016 ja ka Android 8.0 Oreo. 18. detsembril teatas Khronos Group, et Vulkani 1.0 versiooni tehniline kirjeldus on peaaegu valmis ja see avaldatakse kohe, kui vastavad draiverid on olemas. Tehniline kirjeldus ja Vulkan SDK avalik lähtekood avaldati 16. veebruar 2016. 15. detsembril teatas Unity Technologies, et alates versioonist 5.6 toetab nende videomängu mootor Unity Vulkani rakendusliidest. 9. veebruaril teatas Croteam et nad hakkavad kasutama Vulkani rakendusliidest oma mängudes, et kasutada ära selle platvormidevahelist töövõimet. 19. märtsil teatas Cloud Imperium Games, et nende mäng "Star Citizen" võtab Direct3D asemel kasutusele Vulkani rakendusliidese. 25. juulil avaldas Crytek eelvaade oma videomängu mootoris CryEngine 5.4, millele oli Vulkani toetuse beetaversioon. 26. veebruaril teatas Khronos Group, et rakendusliides Vulkan saab macOS-ile ja iOS-ile tänu MoltenVK-le, mis võimaldab Vulkanil töötada koos Metaliga. Enne seda oli MoltenVK omandiõigusega kaubanduslikult litsentseeritud lahendus, kuid Valve jõudis selle arendajaga kokkuleppele, tänu millele MoltenVK muutus avaliku lähtekoodi lahenduseks. Samal päeval teatas Valve, et nende mäng "Dota 2" hakkab kasutama MoltenVK-d macOS-il. 7. märtsil tuli välja Vulkani versioon 1.1 "More on Vulkan and SPIR-V: The future of high-performance graphics" (PDF). Khronos Group. 27. juuni 2015. Vaadatud 1. mai 2018. Smith, Ryan (11. august 2014). "Khronos Announces Next Generation OpenGL Initiative". Anand Tech. Vaadatud 1. mai 2018. Mah Ung, Gordon (6. märts 2015). "Mantle is a Vulkan: AMD's dead graphics API rises from the ashes in OpenGL's successor". PCWorld. Vaadatud 1. mai 2018. "Vulkan - Graphics and compute belong together". Khronos Group. Vaadatud 1. mai 2018. Smit, Dreyer (27. veebruar 2018). "MoltenVK, popular Vulkan development tool for macOS, goes open-source". Neowin. Vaadatud 1. mai 2018. Armasu, Lucian (3. märts 2015). "Khronos Group Announces The Next-Generation 'Vulkan' Graphics And Compute API". Toms Hardware. Vaadatud 1. mai 2018. "AMD Vulkan™ Graphics API". AMD. Vaadatud 1. mai 2018. Larabel, Michael (5. märts 2015). "Valve Developed An Intel Linux Vulkan GPU Driver". Phoronix. Vaadatud 1. mai 2018. Woods, Shannon (10. august 2015). "Low-overhead rendering with Vulkan". Android Developers Blog. Vaadatud 1. mai 2018. "Khronos Releases Vulkan 1.0 Specification". Khronos Group. 16. veebruar 2016. Vaadatud 1. mai 2018. Manion, Wayne (15. detsember 2016). "Unity engine adds Vulkan support for a big performance boost". The Tech Report. Vaadatud 1. mai 2018. Frederiksen, Eric (9. veebruar 2017). "Croteam will take its games cross-platform with Vulkan support". The Tech Report. Vaadatud 1. mai 2018. Palumbo, Alessio (19. märts 2017). "Cloud Imperium Now Only Intends To Support Vulkan, Instead of DirectX 12, for Star Citizen". wccftech. Vaadatud 1. mai 2018. McAloon, Alissa (25. juuli 2017). "CryEngine welcomes Vulkan API support to latest build". Gamasutra. Vaadatud 1. mai 2018. Bright, Peter (26. veebruar 2018). "Vulkan is coming to macOS and iOS, but no thanks to Apple". Arstechnica. Vaadatud 1. mai 2018. "Khronos Group Releases Vulkan 1.1". Khronos Group. 7. märts 2018. Vaadatud 1. mai 2018.